[{"text_idx": "#000002", "text": "Quantic Dream on stuudio, kelle nimistus on sellised tuntud nimed nagu \u201cHeavy Rain\u201d ja \u201cBeyond: Two Souls\u201c, mis mo\u0303lemad on filmilikud valikute tegemise videoma\u0308ngud, kus ma\u0308ngija ainukene u\u0308lesanne on teha otsuseid. Karakterite su\u0308gavus ja lugu, mida nad ra\u0308a\u0308givad, on kogu elamuse keskpunktiks, mis teeb David Cage\u2019i poolt loodud ma\u0308ngud ainulaadseks. Ta\u0308nasel pa\u0308eval on olemas ka TellTale stuudio, mis toodab erinevaid valikupo\u0303hiseid videoma\u0308nge, mis po\u0303himo\u0303tteliselt on episoodilised seriaalid, kus valikute tegemine on rohkem su\u0308mboolne ja ilma tegeliku tagaja\u0308rjeta, seega neid kahte erinevat la\u0308henemist vo\u0303rdlema ei hakka. \u201cGod of War\u201d to\u0303estas, et inimesed endiselt soovivad tugeva narratiiviga u\u0308ksikma\u0308ngijale suunatud ma\u0308nge, siis \u201cDetroit: Become Human\u201d ta\u0308pselt seda ka inimestele pakub. Na\u0308ilise kergusega keerulisi loo ja karakterite arendusi koos visuaalse vo\u0303imekuse ja imelise muusikalise atmosfa\u0308a\u0308riga esitlev teos on andnud endast ko\u0303ik, et luua vo\u0303imalikult interaktiivne narratiiv, millest ma\u0308ngijad saaksid ra\u0308a\u0308kida veel aastaid."}, {"text_idx": "#000003", "text": "Isaac Asimovi teosed on pikalt ennustanud, et u\u0308hel pa\u0308eval la\u0308hitulevikus la\u0308heb tehnoloogia inimesest mo\u0308o\u0308da. Sellist teemat on puudutanud sajad (kui mitte tuhanded) erinevad teosed la\u0308bi erinevate meediumite ning u\u0308ldiselt on tulemus alati sama \u2013 inimkond kaotab. Quantic Dreams esitleb seda sama teemat, kus inimestele on loodud robotabilised erinevate to\u0308o\u0308de jaoks. Nende u\u0308u\u0308ratu edu tavakodanike elude lihtsustamisel on tekitanud enneolematu no\u0303ude igas eluvaldkonnas ning enne kui keegi arugi saab, on androidid igal pool u\u0308le terve maailma igas vo\u0303imalikus eluvaldkonnas. Kuna \u201cDetroit: Become Human\u201d on sisuliselt interaktiivne film, siis tuleb siin hinnata ka filmile omaseid aspekte. Loo fookuses on transhumanism, kus suurem osa to\u0303sisest teemaarendusest on la\u0308bi must-valgete prillide ja mille nu\u0308anssid on laiali valgunud vo\u0303i u\u0308ldse puudu, kuid see ko\u0303ik ei vo\u0303ta midagi a\u0308ra seiklusest, mis haaras mind juba ainult paari minutiga."}, {"text_idx": "#000004", "text": "\u201cDetroit: Become Human\u201d ei lange seega videoma\u0308ngu ja filmi kategooriasse, vaid kusagile sinna vahepeale, kus piirid ei ole nii selgelt defineeritud. Ma\u0308ngija vo\u0303tab endale kolme androidi rolli \u2013 Kara, Markus ja Connor, kus iga lugu on individuaalne, kuid need kattuvad siin ja seal pa\u0308ris tihti. Kara on koduhoolduse android, kes naaseb remondist peale seda kui peremees ta katki tegi. Peagi leiab Kara ennast ta\u0308navalt koos pere tu\u0308trega ning nende ainukene eesma\u0308rk on po\u0303geneda Kanadasse, kus androide koheldakse paremini. Markus on kunstnikust invaliidi abiline, kes asjaolude to\u0303ttu satub juhtima anroidide liikumist, mille eesma\u0308rgiks on saada endale samad o\u0303igused, mis on inimestel. Connor on androidide viimane ja parim mudel, kelle u\u0308lesandeks on uurida va\u0308lja po\u0303hjus, miks osad androidid u\u0308le terve maailma hakkavad isemo\u0303tlevaks. Selle jaoks liitub Connor politseiuurija Hankiga."}, {"text_idx": "#000005", "text": "Kogu ma\u0308ng on tegelikult kolm kusagil kolmetunnist erinevat lugu, millest selgelt parim on Connori oma. Kara seiklus avastamaks enda ema instinkte ja lapse kasvatamisega seotud muresid on natukene liiga keeruline, et sedavo\u0303rd lu\u0308hikese aja ja konarliku formaadiga lahata. Markuse seiklus ja\u0308a\u0308b kuivaks, hu\u0308ppab tihti liiga kiiresti edasi ning kontekst ja\u0308a\u0308b vahel ta\u0308iesti arusaamatuks. Connori puhul tabati ma\u0308rki igal sammul, kus nii na\u0308itleja valik, muusika kui ka atmosfa\u0308r olid koguaeg koosko\u0303las. Temaga saab ko\u0303ige rohkem ma\u0308ngida, kus tuleb erinevaid kuriteo paiku analu\u0308u\u0308sida ning seeja\u0308rel su\u0308ndmused Hankile esitada. Samuti tema suhe Hankiga on pidevas liikumises, mis algab po\u0303lastusega ning lo\u0303petab so\u0303prusega."}, {"text_idx": "#000006", "text": "Connor tugevus kandub igale poole terves ma\u0308ngus, kuid puhas nauding tuleb va\u0308lja siiski ainult temaga endaga. Ko\u0303ige paremad ma\u0308rulistseenid, ko\u0303ige parem muusika, ko\u0303ige parem pinge u\u0308lesse kruvimine, ko\u0303ige fantaasia- ja vaheldusrikkam u\u0308lesehitus \u2013 suurepa\u0308raselt o\u0303nnestunud karakter ja lugu tema u\u0308mber. Ko\u0303ik emotsioonid, mis isiklikult ma\u0308ngus tekkisid, olid ka seotud just Connori looga. Kara on selle ma\u0308ngu ko\u0303ige no\u0303rgem osa, sest konarliku tempoga tihti piinlikult halb loo jutustamine on ainult probleemide algus. Tema vo\u0303itlus emaks olemisega ning selle o\u0303iguse u\u0308le ratsionaliseerimine ei seo ha\u0308sti kogu tegevusega tema u\u0308mber. Kara paikneb selgelt ko\u0303rvale ning ei ma\u0308ngi tegelikult mingit rolli ma\u0308ngu keskel olevas to\u0303sises teemas. Temaga toimuvad su\u0308ndmused on nii suvalised ja episoodilised ning ma\u0308ngu lo\u0303pus olev \u201cpaljastus\u201d tegelikult rikub a\u0308ra ka u\u0308he ja ainsa vo\u0303imaluse saada midagi va\u0308a\u0308rtuslikku."}, {"text_idx": "#000007", "text": "Markuse lugu on selline kahe vahepeal, mis on ta\u0308is halba ja suurepa\u0308rast. U\u0308ks lemmikud momente ma\u0308ngus on just Markuse loos, kus nad koos androididega ta\u0308naval jalutab ja vo\u0303imsa aaria saatel Markus u\u0308he ka\u0308eviipega uusi ju\u0308ngreid endale va\u0308rbab. Teiselt poolt on tema lugu u\u0308he sirge joonega paralleel orjuse, rassismi ja muu sellisega, mis ta\u0308napa\u0308eval silmakirjalikkusega ta\u0308helepanu to\u0303mbab. Oluline teema on kiirelt ekraanile visatud, mis ta\u0308hendab, et ma\u0308ngija saab selle so\u0303numiga otse vastu pead, toorelt ja ilustamata. See vo\u0303tab vo\u0303imaluse ise avastada ning nagu hiljem selgub, siis tegelikult polegi mida avastada."}, {"text_idx": "#000008", "text": "Vo\u0303ib tunduda, et Markuse ja Kara osa ma\u0308ngust oleks ta\u0308iesti mitte ma\u0308ngitav, siis see nii ei ole. Tegemist on siiski kvaliteetse teosega, mille presentatsioon on hingemattev. Detailsed ja ilusad karaterite mudelid, kes ko\u0303ik enda ha\u0308a\u0308lna\u0308itlejate na\u0308gu. Taustal on alati futuristik ja imeliselt modelleeritud linn, mida vo\u0303ib rahulikult vaatama ja\u0308a\u0308dagi. Igasugused ilmastiku efektid, heliefektid ja ko\u0303ik muu, mida Sony siia produktsiooni ma\u0308ngija jaoks ja\u0308ttis, on hetkeline videoma\u0308ngude vo\u0303imekuse tipp. Vahel on momente, kus visuaalne presentatsioon loob fotorealismi ning nagu to\u0303epoolest vaataks filmi. Samuti tahan eraldi kiita ma\u0308rulistseenide eest, mida oli nauding ma\u0308ngida. Ei ole suurem QTE (Quick Time Event) austaja, kuid Quantic Dream oskab need teha sujuvaks."}, {"text_idx": "#000009", "text": "Liikumine on olnud alati probleemiks la\u0308bi Quantic Dreamsi ma\u0308ngude ning \u201cDetroit: Become Human\u201d ei ole erand. Igasugune muu tegevus on ekraanil olevate juhiste ja\u0308rgimine, seega kellelgi ei tohiks siin probleeme esile kerkida. Ma\u0308ngu lo\u0303pus saab mugavalt erinevaid peatu\u0308kke uuesti teha la\u0308bi paljude vahel olevate kontrollpunktide. Seega saab muuta lo\u0303pptulemust ilma ma\u0308ngu uuesti la\u0308bi ma\u0308ngimata. Kogu kestus oli minu jaoks u\u0308le u\u0308heksa tunni, kuid vo\u0303ib selgelt erineda, olenevalt teekonnast, mida keegi on endale valinud. Olen ma\u0308nguga va\u0308ga rahul ning mo\u0303istan sellise projekti keerukust ja mahtu. Imetlen David Cage\u2019i vo\u0303imet seda ko\u0303ike hallata ning reaalselt ka valmis teha. Kahju, et ma\u0308ngijale ei antud rohkem vabadust teha ise ja\u0308reldusi, kuid see on koht, mida Quantic Dreams saab tulevikus parandada."}, {"text_idx": "#000010", "text": "[letsreviewunique title=\u201dDetroit: Become Human \u2013 filmikunsti ja videoma\u0308ngude kokkupo\u0303rge.\u201d score_subtitle=\u201dVideogamers.eu\u201d affiliate_title=\u201dVajalikud lingid:\u201d pros_title=\u201dPlussid\u201d pros=\u201dUnikaalne viis videoma\u0308ngu kogemiseks.,Connori osa on selgelt ko\u0303ige tugevam.,Kaasakiskuv ja meeldeja\u0308a\u0308v.,Vapustav presentatsioon.,Imeline soundtrack.,Suurepa\u0308rane na\u0308itlejate valik.\u201d cons_title=\u201dMiinused\u201d cons=\u201dMarkuse ja Kara osa ei ole midagi erilist.,Liiga palju annab ette ega lase ma\u0308ngijal korralikult avastada.,Liikumine on puine.,Va\u0308ljaspool Connorit pole ma\u0308ngijal eriti midagi teha.,Erinevad lo\u0303pud ja\u0308tavad vo\u0303imaluse kus ma\u0308ngija ei saa mitte mingisugust lahendust.\u201d affiliate=\u201dPSN,\u201d accent=\u201d#09ff00\u2032\u2032 final_score=\u201d82\u2032\u2032 format=\u201d2\u2032\u2032 skin=\u201d1\u2032\u2032 animation=\u201d1\u2032\u2032 design=\u201d1\u2032\u2032][/letsreviewunique]"}, {"text_idx": "#000011", "text": "Video, kuidas esimest korda la\u0308bi tegime:"}, {"text_idx": "#000017", "text": "Vabandust, kommenteerimiseks pead sisse logima."}, {"text_idx": "#000018", "text": "var js, fjs = d.getElementsByTagName(s)[0];\njs = d.createElement(s); js.id = id;"}]